**Terrence** «**Terry**» **Gene Bollea** (født 11. august 1953 i Augusta i Georgia), bedre kjent som **Hulk Hogan** eller **Hollywood Hogan**, er en amerikansk skuespiller og fribryter. Han er signert til wrestlingforbundet Total Nonstop Action Wrestling. Han er en av de mest profilerte innen fribrytingens historie. Han har også spilt i en del filmer som for eksempel fribryteren «Thunderlips» i *Rocky III*.

Karriere
--------

### World Wrestling Federation

Hulk Hogan debuterte i WWF (WWE senere) 13. november 1979 som «**The Incredible**» **Hulk Hogan**. Hogan hadde en feide med Andre the Giant som førte til en kamp på Showdown at Shea på Shea Stadium 9. august 1980 foran 36 295 fans.

Sylvester Stallone tilbød Hogan en rolle i filmen *Rocky III*. Hogan ba sjefen sin (Vincent J. McMahon) om tillatelse til å spille rollen, men han sa nei. Hogan sa ja til rollen uansett, og ble deretter sparket av McMahon.

Etter en periode i American Wrestling Association og i Japan, returnerte han i 1983 til WWE. Det var i denne perioden konseptet Hulkamania ble født, og Hogan ble en virkelig stjerne. Han ble i WWF til 1993.

### World Championship Wrestling

Hogan gikk til WCW i 1994 og vant WCW World Heavyweight Championship tittelen i sin debutkamp mot Ric Flair den 14. juli det samme året.

I 1996 opprettet Hogan New World Order (nWo) sammen med The Outsiders (Kevin Nash og Scott Hall) og skiftet artistnavnet sitt til **Hollywood Hogan**.

Hogan slo The Giant på Hog Wild den 10. august og ble WCW World Heavyweight Champion. På Starrcade i desember 1997 tapte Hogan beltet i en kamp mot Sting.

På en episode av *Monday Nitro* vant Hogan WCW World Heavyweight Championship tittelen fra Kevin Nash ved bare å slå pekefingeren i brystet hans. Denne manøveren ble kalt «The Fingerpoke of Doom» og den gjenopprettet nWo Wolfpac og nWo Hollywood.

### Tilbake til WWF/WWE

WCW gikk under i 2001, og Hogan fikk til slutt tilbud om å gå tilbake til WWE. Dette aksepterte han tidlig i 2002. Her startet han innledningsvis som Hollywood Hogan, men vendte snart tilbake til sin gamle gimmick med Hulkamania. I denne perioden, som varte fra 2002 til 2003, og igjen fra 2005 til 2007, gikk han kamper mot blant andre The Rock, The Undertaker og Shawn Michaels.

### TNA

I 2009 signerte han en kontrakt med TNA, og debuterte der 4. januar 2010. Han har sporadisk gått kamper, blant annet mot Sting om kontrollen over TNA, men det har i hovedsak vært som administrativ figur han har opptrådt. For øyeblikket opptrer han som general manager i TNA.

Privatliv
---------

Han har sin egen tv-serie som går på MTV som heter Hogan Knows Best. 
13. desember 1983 giftet han seg med Linda Claridge og de fikk en datter (Brooke, 5. mai 1988) og en sønn (Nick, 27. juli 1990) sammen. 
20. november 2007 tok kona Linda ut skilsmisse.

Hogan har tilkjennegitt et kristent livssyn.

Look-a-like
-----------

I forbindelse med Robinson Ekspedisjonen på TV3 i 2004, ble mange lurt til å tro at den danske deltakeren og wrestleren Asbjørn Riis var Hulk Hogans egentlige identitet. Selv om likheten er slående, stemmer selvfølgelig ikke dette.

Titler
------

Hulk Hogan i sitt klassiske wrestlingantrekk.
* **National Wrestling Alliance**
	+ NWA Southeastern Heavyweight Championship (Southern division)
	+ NWA Southeastern Heavyweight Championship (Northern division)
* **American Wrestling Association**
	+ AWA World Heavyweight Championship ×2
* '*New Japan Pro Wrestling*
	+ IWGP Heavyweight Championship
* **World Wrestling Entertainment**
	+ WWF World Heavyweight Championship ×6
	+ WWE Tag Team Championship
* **World Championship Wrestling**
	+ WCW World Heavyweight Championship ×6

Referanser
----------

1. ↑   Brockhaus Enzyklopädie, Brockhaus Online-Enzyklopädie-id hogan-hulk, besøkt 9. oktober 2017[Hentet fra Wikidata]
2. ↑   Social Networks and Archival Context, SNAC Ark-ID w6p857rf, besøkt 9. oktober 2017[Hentet fra Wikidata]
3. 1 2 3  «Hulk Hogan's Profile». Online World of Wrestling. Besøkt 30. januar 2013.
4. ↑  Staff, RELEVANT (10. april 2020). «Hulk Hogan on Self-Quarantine: 'God Has Taken Away Everything We Worship'». *RELEVANT* **(engelsk)**. Besøkt 17. desember 2020.

Eksterne lenker
---------------

* (en) Offisielt nettsted Rediger på Wikidata

* (en) Hulk Hogan – kategori av bilder, video eller lyd på Commons Rediger på Wikidata
* (en) Hulk Hogan – Florida Sports Hall of Fame Rediger på Wikidata

* (en) Hulk Hogan – Cagematch Rediger på Wikidata

* (en) Hulk Hogan – wrestlingdata.com Rediger på Wikidata

* (en) Hulk Hogan – Online World of Wrestling Rediger på Wikidata

* (en) Hulk Hogan – Online World of Wrestling Rediger på Wikidata
* WWE Hall of Fame-profil
* (en) Hulk Hogan på Internet Movie Database Rediger på Wikidata

* (no) Hulk Hogan hos Filmfront Rediger på Wikidata

* (sv) Hulk Hogan i Svensk Filmdatabas Rediger på Wikidata

* (da) Hulk Hogan på Filmdatabasen Rediger på Wikidata

* (da) Hulk Hogan på Scope Rediger på Wikidata

* (fr) Hulk Hogan på Allociné Rediger på Wikidata

* (en) Hulk Hogan på AllMovie Rediger på Wikidata

* (en) Hulk Hogan hos Rotten Tomatoes Rediger på Wikidata

* (en) Hulk Hogan hos The Movie Database Rediger på Wikidata

* (en) Hulk Hogan hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** NDL **·** NKC **·** BNE **·** BBC Things **·** MusicBrainz **·** Discogs
 |